CELEX: 62014CA0126
Language: hr
Date: 2015-10-22 00:00:00
Title: Predmet C-126/14: Presuda Suda (peto vijeće) od 22. listopada 2015. (zahtjev za prethodnu odluku Lietuvos vyriausiasis administracinis teismas – Litva) – „Sveda” UAB protiv Valstybinė mokesčių inspekcija prie Lietuvos Respublikos finansų ministerijos (Zahtjev za prethodnu odluku — PDV — Direktiva 2006/112/EZ — Članak 168. — Pravo na odbitak — Odbitak poreza plaćenog kao ulazni porez na stjecanje ili proizvodnju kapitalnih dobara — Rekreativna staza izravno namijenjena besplatnom korištenju od strane javnosti — Korištenje rekreativnom stazom kao sredstvom ostvarenja oporezovanih transakcija)

14.12.2015   
            
            
               HR
            
            
               Službeni list Europske unije
            
            
               C 414/3
            
         Presuda Suda (peto vijeće) od 22. listopada 2015. (zahtjev za prethodnu odluku Lietuvos vyriausiasis administracinis teismas – Litva) – „Sveda” UAB protiv Valstybinė mokesčių inspekcija prie Lietuvos Respublikos finansų ministerijos
   (Predmet C-126/14) (1)
   
   ((Zahtjev za prethodnu odluku - PDV - Direktiva 2006/112/EZ - Članak 168. - Pravo na odbitak - Odbitak poreza plaćenog kao ulazni porez na stjecanje ili proizvodnju kapitalnih dobara - Rekreativna staza izravno namijenjena besplatnom korištenju od strane javnosti - Korištenje rekreativnom stazom kao sredstvom ostvarenja oporezovanih transakcija))
   (2015/C 414/04)
   Jezik postupka: litavski
   
      Sud koji je uputio zahtjev
   
   Lietuvos vyriausiasis administracinis teismas
   
      Stranke glavnog postupka
   
   
      Tužitelj:„Sveda” UAB
   
      Tuženik: Valstybinė mokesčių inspekcija prie Lietuvos Respublikos finansų ministerijos
   
      uz sudjelovanje: Klaipėdos apskrities valstybinė mokesčių inspekcija
   
      Izreka
   
   Članak 168. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost treba tumačiti na način da u okolnostima poput onih iz glavnog postupka poreznom obvezniku daje pravo na odbitak poreza na dodanu vrijednost plaćenog kao ulazni porez za stjecanje ili proizvodnju kapitalnih dobara u svrhu planirane gospodarske aktivnosti u vezi s ruralnim i rekreativnim turizmom koji su, s jedne strane, izravno namijenjeni za besplatno korištenje od strane javnosti i, s druge strane, mogu omogućiti ostvarenje oporezovanih transakcija, ako se utvrdi izravna i neposredna veza između troškova povezanih s ulaznim transakcijama i jednom izlaznom transakcijom ili više njih koje otvaraju pravo na odbitak ili sa svim gospodarskim aktivnostima poreznog obveznika, što je na sudu koji je uputio zahtjev da provjeri na temelju objektivnih elemenata.
   
      (1)  SL C 175, 10. 6. 2014.